b'\n_START_ARTICLE_\nRalf Kellermann\n_START_PARAGRAPH_\nRalf Kellermann (s. 24. syyskuuta 1968 Duisburg, L\xc3\xa4nsi-Saksa) on saksalainen jalkapallovalmentaja, joka valmentaa t\xc3\xa4ll\xc3\xa4 hetkell\xc3\xa4 naisten Bundesliigassa pelaavaa VfL Wolfsburgia. Kellermann oli omalla urallaan maalivahti. H\xc3\xa4n on 188 senttimetri\xc3\xa4 pitk\xc3\xa4. _NEWLINE_Kellermannin kasvattajaseura on MSV Duisburg, jota h\xc3\xa4n edusti vuodet 1988\xe2\x80\x931993 pelaten 2. Bundesliigassa vain kaksi ottelua. Vuodet 1993\xe2\x80\x931995 Kellermann edusti FSV Frankfurtia, vuodet 1995\xe2\x80\x931997 SC Verli\xc3\xa4 ja vuodet 1997\xe2\x80\x932000 Sportfreunde Siegeni\xc3\xa4. Vuonna 2000 Kellermann siirtyi kolmanneksi korkeimmalla sarjatasolla pelanneeseen SC Paderborniin, jossa h\xc3\xa4n pelasi vuoteen 2002 menness\xc3\xa4 44 ottelua. Vuonna 2002 Kellermann siirtyi Oberliga Westfaleniin, jossa h\xc3\xa4n pelasi 49 ottelua ja lopetti uransa 36-vuotiaana vuonna 2004._NEWLINE_Valmentajauransa ensimm\xc3\xa4isen pestin Kellermann sai kes\xc3\xa4ll\xc3\xa4 2008, kun h\xc3\xa4nest\xc3\xa4 tuli VfL Wolfsburgin naisten joukkueen p\xc3\xa4\xc3\xa4valmentaja. Kaudella 2012\xe2\x80\x932013 Wolfsburg voitti triplan Kellermannin johdolla, kun seura saavutti voiton sek\xc3\xa4 Mestareiden liigassa, Bundesliigassa ja Saksan cupin. Seuraavalla kaudella eli kaudella 2013\xe2\x80\x932014 Wolfsburg voitti uudelleen Mestareiden liigan ja Bundesliigan. Tammikuussa 2015 Kellermann valittiin Kultainen pallo -gaalassa vuoden  naisten valmentajaksi.'